钦定古今图书集成/明伦汇编/氏族典/第345卷 > 周虓
## 钦定古今图书集成/明伦汇编/氏族典/第345卷 > 周虓

按《晋书周访传》：“琼子虓，字孟威，少有节操，州召为祭
酒。后历位至西夷校尉，领梓潼太守。宁康初，苻坚将
杨安寇梓潼，虓遣步骑送母妻从汉水将抵江陵，为
坚将朱肜邀获，虓遂降于安。坚欲以为尚书郎，不受。
太元三年，潜至汉中，坚追得之。后又与坚兄子苞谋
袭坚，事泄，坚引虓同状。虓曰：‘生为晋臣，死为晋鬼’。遂”
徙于太原，以疾卒。